Ozgur Karakaya û Dîdeme Akman ê ke Îzmîr de seba ke bi hawayêkê edîlî bêrê hukmkerdene û şertê zîndanî bêrê holkerdene 19ê sibate ra nata Zîndanê Şakranî de dest pê rojeyê mergî kerd, wedarîyayî kampusê zîndanî.
Sekreterê Şubeyê Îzmîrî yê Komeleya Huqûqnasan ê Hemdeman (ÇHD) Erdogan Akdogdu seba ke Dîdeme û Karakaya zîyaret bikerê şi Zîndanê Şakranî. Akdogduyî seba ke Dîdeme û Karakaya wedarîyayê nêweşxane ê nêdîyê. Akdogduyî pare kerd ke mudaxeleyê 7 kesanê ke koxûş de bîyî, ame kerdene û vat: ''Nika hetê Dîdeme û Karakaya de doktorê pisporî estê. Beno ke mudaxele bikerê. Ma diba reyna şorê hetê înan.''
